Τοποθεσίες της σειράς Χάρι Πότερ

Ιστορία

Το Χόγκουαρτς ιδρύθηκε πριν από χίλια χρόνια (οι ακριβείς ημερομηνίες είναι άγνωστες) από δύο μάγους και δύο μάγισσες: τον Γκόντρικ Γκρίφιντορ, τον Σαλαζάρ Σλίθεριν, την Χέλγκα Χάφλπαφλ και την Ροβένα Ράβενκλοου. Αυτοί ήταν ανάμεσα στους πιο διάσημους μάγους της εποχής. Ο καθένας διάλεγε τους μαθητές του με τα δικά του κριτήρια και τους δίδασκε προσωπικά. O Σλίθεριν όμως επιθυμούσε να γίνονται δεκτοί στο Χόγκουαρτς μόνο οι μαθητές οι οποίοι ήταν καθαρόαιμοι (οι γονείς τους δηλαδή ήταν και οι δύο μάγοι - όχι Μαγκλ). Αυτό τον οδήγησε σε ρίξη με τους άλλους ιδρυτές και ειδικότερα το Γκρίφιντορ, κάτι που είχε ως αποτέλεσμα την φυγή του Σλίθεριν από το σχολείο.
Πριν όμως εγκαταλείψει το Χόγκουαρτς, ο Σλίθεριν έχτισε εν αγνοία των άλλων ιδρυτών την Κάμαρα με τα Μυστικά και έκρυψε μέσα έναν βασιλίσκο. Έκλεισε την κάμαρα με τέτοιο τρόπο ώστε να μην μπορεί κανένας να την ανοίξει εκτός μόνο από τον γνήσιο κληρονόμο του, όταν αυτός θα πήγαινε στο Χόγκουαρτς. Τότε αυτός ανοίγοντας την κάμαρα θα ελευθέρωνε το βασιλίσκο και θα τον έθετε εναντίον όλων των μαγκλογεννημένων μαθητών του σχολείου. Ο μόνος κληρονόμος για τον οποίο είναι γνωστό ότι ανακάλυψε την κάμαρα είναι ο Βόλντεμορτ, όταν ήταν μαθητής στο Χόγκουαρτς.
Η Σχολή Χόγκουαρτς για Μαγείες και Ξόρκια στην σειρά Χάρι Πότερ της Τζ. Κ. Ρόουλινγκ, ιδρύθηκε πριν από χίλια χρόνια περίπου «από τους τέσσερις κορυφαίους μάγους της εποχής». Αυτοί ήταν ο Γκόντρικ Γκρίφιντορ, η Χέλγκα Χάφλπαφλ, η Ροβένα Ράβενκλοου και ο Σαλαζάρ Σλίθεριν. Κάθε ένας από τους ιδρυτές ονόμασε με το επίθετό του έναν από τους τέσσερις κοιτώνες του Χόγκουαρτς.

Κουκουβαγιώνας

Ο Κουκουβαγιώνας είναι το μέρος που μένουν οι κουκουβάγιες των μαθητών του σχολείου. Όταν κάποιος μαθητής θέλει να γράψει ένα γράμμα στο σπίτι του, πάει στον κουκουβαγιώνα, το δένει στο πόδι της κουκουβάγιας και την στέλνει στο επιθυμητό πρόσωπο. Οι μαθητές που δεν έχουν κουκουβάγια μπορούν να δανείζονται τις κοινόχρηστες κουκουβάγιες της σχολής ή τις κουκουβάγιες των φίλων τους.

Το δωμάτιο που πηγαινοέρχεται

Γνωστό και ως το δωμάτιο των ευχών, είναι ένα δωμάτιο στον έβδομο όροφο της σχολής το οποίο εμφανίζεται σε αυτόν που έχει πραγματικά την ανάγκη του ή θέλει να κρύψει κάτι. Το γνωρίζουν ο Άντον Χέρτ, η Σίβυλλα Τρελόνι, οι Σ.Ν., ο Ντόμπι ,ο Άλμπους Ντάμπλντορ και ο Ντράκο Μαλφόι.
Βρίσκεται στην κορυφή του Δυτικού Πύργου (West Tower) και από το παράθυρό του είναι ορατό το σπιτάκι του Χάγκριντ και το Απαγορευμένο Δάσος.

Γκόντρικς Χόλλοου

Μία από τις κυριότερες γειτονιές κατοικημένη αποκλειστικά από μάγους, το Γκόντρικς Χόλοου είναι η γενέτειρα του Χάρι Πότερ και επίσης εκεί βρίσκεται και η τελευταία κατοικία των γονιών του, Τζέιμς και Λίλι Πότερ. Στο Γκόντρικς Χόλοου μετακόμισε και ο ίδιος ο Ντάμπλντορ μετά την φυλάκιση του πατέρα του στο Αζκαμπάν με την κατηγορία για επίθεση σε Μαγκλ. Εκεί πέθανε η μικρή του αδερφή Αριάνα και η μητέρα του Κέντρα καθώς και η σπουδαία ιστορικός της Μαγείας Μπατίλντα Μπάγκσοτ. Ο Ιγνάτιος Πέβερελ, γνωστός και ως ο μικρότερος αδελφός από την ιστορία των Κλήρων του Θανάτου, μακρινός πρόγονος του Χάρι, είναι επίσης θαμμένος εκεί. Τέλος, εκεί γεννήθηκε και ένας από τους μεγαλύτερους μάγους του Μεσαίωνα και ένας από τους 4 ιδρυτές του Χόγκουαρτς, ο Γκόντρικ Γκρίφιντορ.

Αδιέξοδος Αλέα

Εμφανίζεται πρώτη φορά στον Χάρι Πότερ και η κάμαρα με τα μυστικά και για δεύτερη φορά στο έκτο βιβλίο, ο Χάρι Πότερ και ο Ημίαιμος Πρίγκιψ. Την πρώτη φορά εκεί ο Χάρι πέφτει κατά λάθος από το τζάκι των Ουέσλι. Από το τζάκι στο οποίο έχει βγει συναντάει τον Ντράκο και τον Λούσιους Μαλφόι οι οποίοι δεν τον έχουν δει. Στη συνέχεια ο Χάρι βγαίνει από το μαγαζί για να βρει καμία έξοδο και βρίσκει τον Χάγκριντ. Τη δεύτερη φορά ο Χάρι με τον Ρον και την Ερμιόνη ακολουθούν τον Ντράκο Μαλφόι στην Αδιέξοδο Αλέα που έχει μια ύποπτη συνάντησή με τον ιδιοκτήτη ενός μαγαζιού σκοτεινών αντικειμένων.